Tîmanê Cewabdayîşî yê Şehîde Berîvane Cûdî yê YPS-JIN bi eşkerayîyêke pare kerd ke hêzanê înan çarçewa 'Hamleya qesasî ya vera kolonyalîst û ajanan' vera 4 wesayîtan, warêkê leşkerî û kargehêkî  tay çalakîyî kerdî. Goreyê eşkerayîye:
6ê tebaxe de qezaya Bayrakli ya Îzmîrî de vera warêkê leşkerî çalakîyêke ameye kerdene û netîceya çalakîye de zerarêko pîl resa warê leşkerî, şewat zî derûdor girewt. 7ê tebaxe de qezaya Yenîşehîrî ya Mersînî de  wesayîtêkê luksî yê îdarekarêkê AKPyî ame vêşnayene. 30-31ê temmuze û 1ê tebaxe de qezayanê Beyoglu, Kadikoy û Gazîosmanpaşayî yê Îstanbulî de zî 3 wesayîtê faşîstan ameyî vêşnayene. Reyna 1ê tebaxe de qezaya Tuzla ya Îstanbulî de kargehêkê faşîstanê AKP-MHPyî ame vêşnayene.
YPS-JIN da zanayene ke nê çalakîyî seba vîrameyîşê Fermandare Nûcane ameyî kerdene ke Heftanîn de bi çêrî şer kerd û şehîd bîye.
